Οι εμπειρίες των φυλακισμένων μελών στην αυτόνομη θεραπευτική κοινότητα ΚΕΘΕΑ ΠΡΟΜΗΘΕΑΣ και στη θεραπευτική κοινότητα ημερήσιας φροντίδας ΚΕΘΕΑ ΕΝ ΔΡΑΣΕΙ
Creators: name: Ζαχαρτζή, Ναταλία Ευταξία Δημητρίου
Publisher: name: Aristotle University of Thessaloniki
Year: 2020
Subjects: Φυλακές
Θεραπευτικές κοινότητες
Εξαρτημένοι χρήστες
Prison
Therapeutic communities
Addicted drug users

description: Οι εξαρτημένοι κρατούμενοι αντιμετωπίζουν ιδιαίτερα προβλήματα που προκύπτουν τόσο από τη χρήση, όσο και από τον εγκλεισμό σε σωφρονιστικά καταστήματα. Από τα ιδιαίτερα αυτά προβλήματα προκύπτουν και ιδιαίτερες ανάγκες. Κρίθηκε λοιπόν απαραίτητο να ερευνηθούν οι ανάγκες αυτές μέσα από τα βιώματα των ανθρώπων που λαμβάνουν τις υπηρεσίες, προκειμένου να οδηγήσουν σε αναμόρφωση του πλαισίου των παρεχόμενων υπηρεσιών είτε αυτές αφορούν τη θεραπεία, είτε την πρόληψη της υποτροπής στην παραβατική συμπεριφορά, είτε το δικαστικό σύστημα. Η έρευνα έχει ως στόχο την όσο το δυνατό απρόσκοπτη αποτύπωση των εμπειριών των μελών των ΘΚ αναφορικά με το πώς βιώνουν την κοινότητα μέσα στο πλαίσιο της φυλακής, τις δυσκολίες που αντιμετώπισαν τόσο στη γενική φυλακή όσο και κατά την ένταξή τους στη Θεραπεία, τις αλλαγές που έχουν βιώσει και τα κίνητρά τους ώστε να διερευνηθεί ποιο από τα δύο πλαίσια είναι πιο αποτελεσματικό για τη θεραπεία τους. Επίσης διερευνώνται οι πιθανές διαφορές μεταξύ του κλειστού προγράμματος και του προγράμματος ημερήσιας φροντίδας πάντα με γνώμονα τα βιώματα των μελών τους. Το δείγμα της έρευνας αποτέλεσαν 35 μέλη των θεραπευτικών κοινοτήτων του ΚΕΘΕΑ ΠΡΟΜΗΘΕΑΣ και του ΚΕΘΕΑ ΕΝ ΔΡΆΣΕΙ που λειτουργούν στις δικαστικές φυλακές Διαβατών και Κορυδαλλού αντίστοιχα. Για τη συλλογή των δεδομένων χρησιμοποιήθηκε η μέθοδος της ημιδομημένης συνέντευξης και για την ανάλυση των δεδομένων χρησιμοποιήθηκε η ερμηνευτική φαινομενολογική θεωρία (Interpretive phenomenological theory ή IPA). Τα αποτελέσματα δείχνουν τις αλλαγές που βιώνουν τα μέλη των θεραπευτικών κοινοτήτων στις στάσεις, αντιλήψεις και συμπεριφορές της χρήσης αλλά και της παραβατικής συμπεριφοράς, ενώ τονίζονται οι διαφορές της θεραπευτικής κοινότητας διαμονής και του προγράμματος ημερήσιας φροντίδας. Διαπιστώνεται η χρησιμότητα των θεραπευτικών κοινοτήτων τόσο ως μέσο θεραπείας της εξάρτησης όσο και ως μέσο μείωσης ή/και εξάλειψης του κινδύνου της ποινικής υποτροπής. Διαπιστώνεται επίσης ότι η κλειστή 24ωρη Θεραπευτική κοινότητα έχει μεγαλύτερη αποτελεσματικότητα και συνεπώς χρησιμότητα έναντι του προγράμματος ημερήσιας φροντίδας.
description: Addicted prisoners face particular problems arising from both them using illicit drugs and being incarcerated. These particular problems lead to having special needs. It was therefore necessary to investigate these needs, through the experiences of the people receiving these services, in order to lead to a reform of the context of the services provided whether they relate to their treatment, the correctional services or the judicial system. This research aims to capture, as seamlessly as possible, the experiences of the TC members in regards to how they experience the therapeutic community within the prison, the difficulties they encountered both in the general prison and during integration into the programme, the changes they have experienced and also their motives, so to establish which one of the two programmes is more suitable for treatment and rehabilitation. It also explores the possible differences between a closed programme and a day care programme always based on the experiences of their members. The research sample consisted of 35 members of the therapeutic communities KETHEA PROMITHEAS and KETHEA EN DRASEI that function within the federal prison of Diavata and the federal prison of Koridalos respectively. The data was collected via semi structured interviews and for the analysis the Interpretive Phenomenological Theory (IPA) was used. Results show that the members of the therapeutic communities are prompted to change their attitudes, perceptions and behaviours deriving from the use of illicit drugs and criminal behaviour. Also the differences between the residential therapeutic community and the day care programme are emphasized. In conclusion, the usefulness of therapeutic communities is recognized both as a means of treating addiction and as a means of reducing and / or eliminating the risk of criminal relapse. It is also found that the residential 24-hour Therapeutic community is more effective and therefore more useful than the day care programme.
description: Σε συνεργασία με: Πανεπιστήμιο Λευκωσίας (Κύπρος)